projecte-aina/catalan_government_crawling huggingface dataset:
Nom del títol: Màster universitari en Gestió Financera i Auditoria de l'Empresa per la Universitat Pompeu Fabra
Aportar a l'estudiantat els coneixements: per dissenyar, implementar i fer el seguiment de les eines de comptabilitat de gestió necessàries per assolir els objectius estratègics; per implantar sistemes de planificació financera, de comptabilitat analítica, de control pressupostari i de control de gestió i per dominar l'evolució de l'entorn econòmic i financer amb l'estratègia financera.
Oferir als auditors/res externs, en diferents etapes de la seva carrera professional, uns coneixements especialitzats en les darreres tendències i procediments de l'auditoria de comptes.
Proporcionar a l'estudiantat els coneixements necessaris per convalidar la prova teòrica d'accés al Registre Oficial d'Auditors de Comptes (ROAC).
Nom del títol: Màster universitari en Psicologia General Sanitària per la Universitat Autònoma de Barcelona
Proporcionar a l'estudiantat els coneixements i les competències necessaris per dur a terme investigacions, avaluacions i intervencions psicològiques sobre aquells aspectes del comportament i l'activitat de les persones que influeixen en la millora del seu estat general de salut, sempre que aquestes activitats no requereixin una atenció especialitzada per part d'altres professionals sanitaris.
Instruir l'estudiantat en els fonaments científics i professionals de la psicologia sanitària i, específicament, en l'entrenament de les habilitats bàsiques de psicòleg general sanitari i en l'avaluació, el diagnòstic i la intervenció en psicologia de la salut.
Incorporar en els futurs psicòlegs i psicòlogues generals sanitaris una perspectiva de gènere en salut, amb un enfocament biopsicosocial integral, per millorar la prevenció, la detecció i el diagnòstic de relacions abusives i de situacions de violència de gènere.
Salut mental; atenció a la discapacitat intel·lectual, la malaltia crònica i l'envelliment; prevenció i promoció de la salut, i addiccions, entre d'altres.
Psicòleg general sanitari a consultes i centres assistencials privats; centres o institucions que desenvolupin programes de prevenció de trastorns mentals, promoció de la salut o atenció a la discapacitat; centres de rehabilitació de persones amb problemes de salut o discapacitat; centres de desenvolupament infantil i intervenció primerenca; centres d'atenció a les persones amb problemes de drogodependència; centres que realitzin programes de prevenció, suport o intervenció amb famílies en situació de risc i assistència al menor; residències de persones grans o institucions penitenciàries, entre d'altres.
Nom del títol: Màster universitari en Màrqueting/ MSc. in Marketing per la Universitat Pompeu Fabra
Proporcionar a l'estudiantat les eines necessàries per dissenyar un pla de màrqueting d'acord amb els consumidors ( consumer insights ), per implementar-lo d'acord amb el producte o la marca corresponent ( product & brand management ), per tal de comunicar-lo de manera integral ( online i offline ) i per determinar-ne l'èxit a partir de l'anàlisi dels resultats obtinguts.
L'impacte del nou entorn digital a les empreses està fent que els responsables de màrqueting tinguin un paper cada vegada més important en l'adaptació de les estratègies de màrqueting al nou context, en què el consumidor és l'autèntic protagonista.
Nom del títol: Màster universitari en Responsabilitat Social Corporativa per la Universitat Oberta de Catalunya
Especialitats: Medi ambient i territori / Habilitats directives per a la responsabilitat social corporativa / Empresa, economia social i drets humans
Formar professionals capaços d'implementar sistemes de gestió de la responsabilitat social corporativa (RSC) en les seves organitzacions, i de transformar-les des de l'òptica de la responsabilitat perquè siguin sostenibles en el mitjà i llarg termini des d'una perspectiva econòmica, però també ambiental i social.
Proporcionar a l'estudiantat un conjunt de competències inicials basades en aspectes com la comprensió de la conceptualització del desenvolupament sostenible i la RSC, la gestió del canvi, l'elaboració d'estratègies i el disseny de la implementació de noves mesures en l'empresa.
El valor social de les empreses ha d'anar més enllà dels seus resultats financers per respondre als interessos i a les inquietuds de diferents grups d'interès en relació amb aspectes econòmics, socials i mediambientals, partint del nucli intern de propietaris i treballadors per passar als següents nivells d'interactuació amb proveïdors i clients, i finalitzant en el territori i la societat en què l'organització s'imbrica.
En aquest context, les persones titulades en aquest estudi tindran un paper rellevant.
Nom del títol: Màster universitari en Auditoria i Control de Gestió per la Universitat Ramon Llull
Especialitats: Control de gestió / Auditoria de comptes
Preparar professionals en els àmbits de l'auditoria de comptes i el control de gestió empresarial, amb la capacitat necessària per assumir funcions tècniques i directives en empreses d'auditoria, consultores i financeres.
Respondre a la demanda de professionals amb unes competències tècniques, una visió global de la teoria i la pràctica comptable i amb uns valors basats en la integritat personal i la consciència social.
Previsiblement, la demanda de professionals en l'àmbit de la comptabilitat i de l'auditoria augmentarà, atès que les empreses han de fer front a un entorn econòmic cada vegada més competitiu i necessiten professionals capacitats per formular, sintetitzar i analitzar la informació econòmica i financera mitjançant sistemes adequats d'informació comptable, així com per generar indicadors rellevants per a la presa de decisions, i per dur a terme un procés de verificació i validació de la informació comptable empresarial.
Nom del títol: Màster universitari en Emprenedoria i Innovació per la Universitat Rovira i Virgili
En l'entorn econòmic actual, el domini dels instruments relacionats amb la gestió empresarial i la planificació estratègica constitueix un factor clau per sobreviure en els mercats, on la competitivitat està condicionada per la gestió del coneixement i la tecnologia.
En aquest context, aquest estudi pretén assolir els objectius següents:
Nom del títol: Màster universitari en Direcció i Gestió Laboral per la Universitat de Lleida
Completar els estudis de relacions laborals i recursos humans amb un enfocament eminentment pràctic i especialitzat en els àmbits de la seguretat social i la gestió tributària.
L'ocupació s'ha convertit en un tema central en la societat actual, que va molt més enllà d'una manera de generar ingressos.
Així mateix, els responsables de l'àmbit laboral i dels recursos humans estan veient com el marc de les relacions laborals està canviant d'acord amb les noves necessitats i exigències del mercat.
A Espanya, i en altres països europeus i no europeus, s'està reformant a marxes forçades el sistema econòmic, financer, fiscal i laboral per buscar solucions que garanteixin la viabilitat de les empreses i de les administracions, i per augmentar-ne la competitivitat i la productivitat.
És aquí on la funció de la direcció i la gestió laboral té un paper estratègic.
En aquest context, les persones titulades en aquests estudis tindran la formació necessària per respondre als reptes esmentats.
Escola Universitària de Relacions Laborals de Lleida
Nom del títol: Màster universitari en Cervell i Cognició per la Universitat Pompeu Fabra
Obrir noves qüestions teòriques i empíriques sobre la representació i el processament cognitiu, el comportament intel·ligent i la representació del coneixement, de la mà de les diverses disciplines que componen la ciència cognitiva (psicologia, intel·ligència artificial, lingüística, biologia i ciència computacional) per aportar progressos, en diversos àmbits, a la nostra societat.
Proporcionar a l'estudiantat una formació sòlida en els mètodes i els conceptes teòrics i pràctics de les ciències cognitives.
Formar investigadors/ores capacitats/ades per aportar coneixements de qualitat a la comunitat científica i per millorar el benestar de la societat.
Nom del títol: Màster universitari en Tecnologies Facilitadores per a la Indústria Alimentària i de Bioprocessos per la Universitat Politècnica de Catalunya
Formar professionals amb coneixements sobre tecnologies facilitadores essencials ( key enabling technologies ) que els permetin assumir la implantació i millora dels progressos tecnològics i la innovació del sector alimentari i dels bioprocessos i contribuir-hi.
Assessories, consultories, laboratoris, docència i investigació en centres públics i privats.
Nom del títol: Màster universitari en Intervenció Sostenible en el Medi Construït per la Universitat Politècnica de Catalunya
Formar professionals amb coneixements conceptuals i tecnològics avançats en l'àmbit del medi urbà per millorar-ne la sostenibilitat i dirigir projectes d'intervenció en l'àmbit de l'arquitectura, l'edificació, el disseny urbà i les infraestructures.
Proporcionar a l'estudiantat una formació mitjançant projectes d'intervenció en l'espai urbà, els edificis i les infraestructures, que els capaciti per millorar la sostenibilitat del metabolisme social reduint l'ús de recursos i la generació de residus, i augmentant la capacitat productiva del territori per tal de cercar un model urbà més sostenible basat en la transformació de la ciutat existent.
Aportar a l'estudiantat una formació integral i transversal que no es limiti a la resolució de les qüestions tècniques, sinó que incorpori uns coneixements que els permetin abordar la ciutat des de la lògica de la reutilització dels seus edificis i espais, des de la revitalització dels seus teixits i des de la repercussió social.
En l'escenari actual, ja no és possible concebre la intervenció en el medi construït sense aquest enfocament sostenibilista del plantejament, la gestió i les accions que s'han de desenvolupar, i per això és imprescindible un perfil formatiu que garanteixi un coneixement integrat de tots els aspectes que conflueixen en aquest camp, així com un enfocament estratègic necessari per portar-los a la pràctica o per continuar desenvolupant els problemes teòrics i operatius que la intervenció demanda.
Es planteja, doncs, el repte de formar nous professionals capacitats per al desenvolupament futur de l'arquitectura en aquests termes i preparar investigadors per desenvolupar tesis doctorals orientades a les necessitats operatives d'aquest camp.
Nom del títol: Màster universitari en Teledetecció i Sistemes d'Informació Geogràfica per la Universitat Autònoma de Barcelona
Les tècniques de teledetecció i els sistemes d'informació geogràfica (SIG o GIS, per la sigla en anglès) han esdevingut imprescindibles per estudiar la Terra, els seus recursos i els fenòmens antròpics que han impactat en el territori i l'han anat transformant en el decurs del temps.
En aquest context, aquest estudi pretén assolir els objectius següents:
Proporcionar una formació científica sòlida en les tècniques d'observació de la Terra i la generació i anàlisi d'informació per estudiar el territori i gestionar-ne els recursos mitjançant els SIG.
Formar professionals capacitats per tractar la informació espacial (com imatges obtingudes mitjançant sensors remots, cartografia temàtica, etc.) i per planificar la gestió de recursos territorials resolent les problemàtiques que es puguin plantejar.
Les tècniques de teledetecció i els sistemes d'informació geogràfica (SIG) són imprescindibles per estudiar la Terra i gestionar-ne els recursos.
De fet, trobem mostres de l'interès i la presència creixents d'aquestes tècniques en àmbits com ara els instruments (satèl·lits d'observació de la Terra nous i millors, vehicles aeris no tripulats o UAV, impuls europeu a sistemes GPS com Galileo, etc.), la informació geogràfica (l'èxit de Google Earth o Google Maps, la gratuïtat de l'excel·lent cartografia de l'ICC, etc.), les seves metadades (presència creixent i consolidació d'estàndards), la seva catalogació en infraestructures de dades espacials (IDEC, IDEE, etc.) o el programari (com el programari MiraMon).
D'altra banda, en els propers anys està previst, per exemple, el llançament d'una sèrie de satèl·lits d'observació de la Terra per part de l'Agència Espacial Europea (ESA), els Sentinel, i trobem iniciatives com la del Govern dels Estats Units o la pròpia ESA de donar lliure accés a totes les dades obtingudes pels satèl·lits Landsat, des de l'any 1974 fins a les que s'estan recollint actualment.
Pel que fa a les empreses privades, ja n'hi ha diverses que gestionen els seus propis satèl·lits d'alta resolució (SPOT, QuickBird o RapidEye).
A més, cada vegada hi ha més empreses que aposten per la tecnologia d'observació remota utilitzant vehicles aeris no tripulats per a aplicacions com el seguiment de vinyes, aixecaments topogràfics o el cultiu de precisió, entre moltes altres.
En conseqüència, podem concloure que hi haurà una necessitat de professionals que coneguin els fonaments, però també les darreres tendències, d'aquest sector, com les persones titulades en aquests estudis.
Nom del títol: Graduat/ada en Negocis Internacionals per la Universitat de Vic - Universitat Central de Catalunya
Formar professionals que combinin una visió multidisciplinària en l'àmbit empresarial amb un enfocament especialitzat en el camp específic dels negocis internacionals.
Un dels sectors amb un comportament positiu en l'economia és l'exportació de béns i serveis.
L'increment del comerç i els negocis internacionals proporciona una oportunitat per a les empreses, que intenten posicionar-se.
La mirada cap a l'exterior es torna inevitable.
Per això, les empreses hauran de requalificar els seus recursos humans tant en l'àmbit directiu com tècnic.
En conseqüència, és evident que l'empresa necessita internacionalitzar-se a causa de la caiguda de la demanda interna i dels mercats tradicionals.
És una demanda empresarial disposar de nous perfils professionals que facin possible la faceta exportadora i de negocis internacionals.
Nom del títol: Graduat/ada en Enginyeria Informàtica de Gestió i Sistemes d'Informació per la Universitat Pompeu Fabra
La crisi actual ha afectat poc la taxa d'aturats entre els professionals de l'enginyeria en general.
Ara que sembla que es començarà a sortir de la crisi, s'espera també que augmenti la demanda de llocs de treball relacionats amb les TIC.
Des de fa uns anys, existeix una preocupació entre els països del primer món on es detecta poc interès dels joves per estudiar enginyeries de l'àmbit de les TIC.
En aquest sentit, l'informe La falta de ingenieros TIC: situación actual y perspectiva, d'octubre del 2012, realitzat per la càtedra Everis, o la iniciativa code.org als USA també es fan ressò d'aquesta tendència.
Per tant, sembla que aquest seria un sector amb bones perspectives de futur.
Nom del títol: Màster universitari en Enginyeria Biològica i Ambiental per la Universitat Autònoma de Barcelona
Formar personal investigador capacitat per integrar els conceptes avançats d'enginyeria química en el disseny de solucions per a la recerca, el desenvolupament i l'operació de processos que utilitzin microorganismes o components biològics en els àmbits de la biotecnologia industrial i l'enginyera ambiental.
Instruir professionals capacitats per dissenyar sistemes eficaços i sostenibles de tractament d'efluents i residus, planificar i controlar sistemes de gestió ambiental i aplicar els principis biològics moleculars i metodològics que suporten els microorganismes per a aplicacions en la indústria biotecnològica.
Nom del títol: Màster universitari en Gestió d'Empreses Hoteleres per la Universitat Autònoma de Barcelona
En els darrers anys, les empreses hoteleres han protagonitzat un profund procés de desenvolupament, globalització i concentració vertical.
Aquest fet ha provocat dèficits formatius en els professionals, els quals necessiten disposar de capacitats i competències que els facilitin una visió corporativa de la direcció hotelera.
Tot això és especialment important atesa la rellevància econòmica del sector hoteler en l'economia mundial.
El futur del turisme es dirigeix a la satisfacció de les noves necessitats del client, independentment dels avatars derivats dels cicles econòmics i sense que això impliqui abandonar l'anomenat "turisme clàssic".
En aquest sentit la qualitat del servei turístic està indissolublement lligada a la qualitat del seu capital humà, i la incorporació de nous mètodes de gestió i de maneig de noves tecnologies en l'empresa turística requereixen treballadors amb nivells educatius més alts.
Amb tot, no servirà de res invertir en noves tecnologies, millorar les tècniques de gestió o renovar les instal·lacions si no es disposa d'un personal especialitzat i motivat capaç de prestar el servei adequat a les expectatives dels clients, que possibiliti tant la seva fidelització com la recomanació del producte turístic o la destinació a altres potencials consumidors-turistes.
Les persones titulades disposaran de la formació necessària per respondre a aquests reptes.
Nom del títol: Màster universitari en Medicina Transfusional i Teràpies Cel·lulars Avançades per la Universitat Autònoma de Barcelona
El concepte actual de la medicina transfusional se centra no només en la transfusió de components sanguinis, sinó també en altres activitats, com els transplantaments hematopoètics, la teràpia cel·lular i de teixits i la immunoteràpia.
La medicina transfusional depèn de laboratoris cada cop més sofisticats per tal de minimitzar els riscos de transmissió de malalties i de maximitzar la compatibilitat de les cèl·lules i els teixits, i per establir les causes de l'aparició o la falta de reaccions immunològiques adverses.
En aquest context, aquest màster pretén aportar a l'estudiantat una formació altament especialitzada i actualitzada en medicina transfusional i teràpies cel·lulars avançades.
Llocs de responsabilitat vinculats a la donació, la transfusió sanguínia, les teràpies cel·lulars, les teràpies tissulars i el diagnòstic de laboratori en:
Nom del títol: Màster universitari en Recerca Biomèdica Translacional per la Universitat Autònoma de Barcelona
Abordar els reptes de la recerca actual en les patologies que es tracten als hospitals terciaris, mitjançant l'aplicació dels fonaments biològics per cercar solucions i amb l'objectiu de millorar la salut de les persones.
Formar investigadors i investigadores amb una formació teòrica i pràctica d'alt nivell que els permeti dur a terme recerca biomèdica de caràcter translacional.
Proporcionar a l'estudiantat la formació necessària per entendre els aspectes ètics, metodològics, normatius i logístics en què es mou la investigació translacional i clínica; planificar experiments utilitzant eines metodològiques i aplicacions bioinformàtiques, i identificar les possibilitats de transferència dels resultats de la recerca al mercat.
Centres de recerca del sector públic i privat, i departaments d'R+D+I de la indústria farmacèutica, biotecnològica, terapèutica, diagnòstica i de dispositius mèdics, o d'indústries afins.
Nom del títol: Màster universitari en Història i Identitats en el Mediterrani Occidental (Segles XV-XIX) per la Universitat de València Estudi General, Universitat de Barcelona, Universidad de Alicante i Universitat Jaume I
Formar especialistes en l'estudi de l'evolució històrica i la configuració de les identitats de les societats del Mediterrani Occidental durant l'Edat Moderna que puguin desenvolupar tasques de recerca basada en materials arxivístics, i de reflexió i síntesi a partir de fonts historiogràfiques.
Aprofundir en el coneixement de l'Edat Moderna en els territoris del Mediterrani Occidental, on es van produir un conjunt de dialèctiques particularment complexes (configuracions estatals, relacions internacionals, dinàmiques socials, culturals i ètniques) de particular interès en la configuració europea i les seves relacionsa amb altres territoris com el Magrib.
Facilitar la comprensió dels problemes als quals s'enfronta el procés de construcció política de la Unió Europea com són els límits de la sobirania entre els estats, l'harmonització d'entitats amb tradicions culturals i històriques diferents i la necessitat de buscar uns elements comuns que respectin les identitats dels seus components.
Nota de tall 1a assignació PAU/CFGS: 7,882
Nom del títol: Graduat/ada en seguretat per la Universitat de Barcelona
Les pràctiques externes es duran a terme en empreses de l'àmbit de la seguretat, en departaments de seguretat d'empreses i corporacions, així com en departaments de seguretat i prevenció d'institucions públiques i organitzacions no governamentals.
Dotar l'estudiantat de coneixements i instruments per poder afrontar els reptes de la seguretat d'una manera analítica i particular.
Formar persones gestores de la seguretat: professionals amb habilitats i formació tècnica per identificar els diferents tipus de riscos i amenaces, per planificar la forma de minimitzar-los i amb capacitat per mantenir una comunicació fluïda i operativa amb els diferents especialistes amb els quals hauran d'actuar davant de cada situació.
Han de ser persones capacitades per argumentar amb claredat, per treballar en equip, amb habilitats directives, amb capacitat de gestió de conflictes i amb un bon nivell d'anglès.
La intenció és no només formar persones expertes i gestores de la seguretat amb capacitat per fer la seva feina al nostre país.
Aquesta seria una visió excessivament restringida si tenim en consideració l'abast de les oportunitats que avui ofereix el mercat i l'entramat d'institucions i d'organitzacions (públiques i privades, governamentals i no governamentals) encarregades d'assumir aquesta responsabilitat.
Per tant, els professionals amb aquests coneixements estaran capacitats per participar professionalment en una comunitat de seguretat molt més àmplia, més enllà de les nostres fronteres, i podran aprofitar al màxim les oportunitats que ofereix l'àmbit internacional i transnacional.
Hi ha una demanda creixent de persones expertes capaces d'assessorar en temes de seguretat els diversos actors que intervenen en el context de la globalització.
La perseverança dels conflictes, la inestabilitat creixent del món de la postguerra freda i l'increment de la sensació de risc han demostrat que les aproximacions purament jurídiques, econòmiques o sociològiques són tan útils com insuficients.
No podem deixar d'atendre la realitat d'institucions i d'empreses que operen a l'interior del nostre estat i de la nostra comunitat autònoma.
En aquest cas, hem d'afrontar l'anàlisi teòrica i la pràctica quotidiana de la seguretat en aquestes empreses.
Entenem per seguretat la gestió dels conflictes, però també la gestió d'emergències (el que es coneix com a safety en el món anglosaxó), i fins i tot la seguretat per àmbits sectorials d'especial rellevància.
És per aquest motiu que tant institucions com empreses del sector privat reclamen personal especialitzat per afrontar aquests reptes.
Institut de Seguretat Pública de Catalunya